AlexejDobrolubov/national_council_slovak_2010 huggingface dataset:
6. schôdza NR SR - 17. deň - A. dopoludnia
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

161. Ďakujem za slovo. Jozef, ďakujem ti za tvoju rozpravu a rovnako ako tvoj predchádzajúci alebo teda predchádzajúci rečník Ondrej Dostál vyzliekol donaha Petra Pellegriniho, tak aj ty si vyzliekol donaha predsedajúceho teraz Ľuboša Blahu, ktorí evidentne nepoznajú výklad rokovacieho poriadku, ktorý hovorí o tom, že pri treťom čítaní pri rozprave môžeš hovoriť čokoľvek a následne predniesť vlastne pozmeňujúci návrh, ktorý si... nebolo ti umožnené, aby si ho predniesol a sme zvyknutí na to, že nás koaliční predsedovia vypínajú, že nám odoberajú slovo, že nepoznajú rokovací poriadok, ale v tomto prípade pán predsedajúci Ľuboš Blaha zašiel priďaleko. Začali nás šikanizovať, vstupovať nám do rozpravy a chcú určovať, čo máme rozprávať bez toho, aby poznali výklad rokovacieho poriadku, aby vedeli o tom, že čo ideme my hovoriť. Toto naozaj, tak ako povedal aj predchádzajúci rečník vo faktickej pán Vančo, že bolo šikanózne, tak ja si myslím takisto, že to bolo, že to bola šikana v tom, aby ti on určoval, predsedajúci, o čom máš rozprávať a verím tomu, že sa odvoláš na príslušné orgány, ktoré vysvetlia naozaj, čo a ako môže postupovať poslanec počas tretieho, počas tretieho čítania, keďže opoziční poslanci výklad rokovacieho poriadku poznajú, ale evidentne predsedajúci ani jeden nepozná výklad rokovacieho poriadku. Hanba! (Potlesk.)
6. schôdza NR SR - 17. deň - A. dopoludnia
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

121. Ďakujem pekne za slovo. Takisto ďakujem aj tebe, Ondro, za tvoju rozpravu a takisto by som sa, takisto by som rád poznal ten meter pána predsedu Pellegriniho, podľa ktorého meral pozmeňujúci návrh pána poslanca Galka, potom pána poslanca Malatinca, kde neumožnil pánovi Galkovi hlasovať alebo pri pánovi Galkovi neumožnil hlasovať o tomto pozmeňujúcom návrhu a je len dobré, že si takto vystúpil v treťom čítaní, kde si poúčal vlastne predsedu a jeho podpredsedov parlamentu o tom, čo hovorí rokovací poriadok. Pán predseda Pellegrini a aj ostatní vlastne podpredsedovia tu nepredsedajú prvý deň a rokovací poriadok by mali vedieť lepšie ako ktokoľvek iný. Ja ti ďakujem naozaj, Ondro, za tvoj výklad rokovacieho poriadku. Na druhej strane tu predkladajú paškvily, ktoré na jednej strane budú ožobračovať ľudí, budú vyťahovať z peňaženiek ľudí peniaze za poplatky, za platby, za dane a na druhej strane tu idú ešte schvaľovať zákony, ktoré umožnia beztrestnosť gaunerom, ktorí budú tých istých ľudí, ktorí budú platiť tie zvýšené platby, ešte okradnúť o to všetko, čo majú. A čerešnička na torte, beztrestne, maximálne nejaká podmienka. Táto vláda od nás žiada, aby sme ich začali kritizovať po nejakých sto dňoch, že nech ukážu, čo vlastne vedia a čo chcú, ale ja si myslím, že každý jeden deň navyše ukazuje iba to, že sú ohrozením životov bežných ľudí na Slovensku. Táto vláda si nezaslúži ani jeden deň navyše. Ďakujem ti ešte raz, pán poslanec, za tvoju rozpravu. (Potlesk. )
6. schôdza NR SR - 17. deň - A. dopoludnia
Dátum: 2024-01-16
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

20. Ďakujem. Podľa toho ako bol predložený tento návrh zákona, tak Úrad špeciálnej prokuratúry k dnešnému dňu mal byť zaniknutý a znížené trestné sadzby za trestné činy korupcie mali byť uplatnené k včerajšiemu dňu. Je 16. 1. a opozícia si môže naozaj zatlieskať, že sme oddialili tento návrh zákona, teda učinenie tohto návrhu zákona, ktorý hovorí o zrušení ÚŠP a znižovaní trestných sadzieb. Ja by som sa dotkol ešte jednej veci. Od začiatku prerokovania tohto bodu návrhu a medzi prerokovaním tohto bodu sa udialo niekoľko vecí, ktoré mali slúžiť ako dymová clona na odpútanie pozornosti verejnosti. Udiali sa tu veci ako Ficov byt, Július Hudáček alebo teda aj Dankov exces, a to najviac vyhovuje práve Petrovi Pellegrinimu, ktorý sa snaží aj cez tieto obrazy a cez tieto skutky odpútať pozornosť od seba, lebo je najdôležitejším členom koalície pri tom, keď sa bude hlasovať o tomto návrhu zákona. Tak ako minulý týždeň som hovoril o dôležitosti a zodpovednosti Petra Pellegriniho, tak je tomu aj dnes. Peter Pellegrini sa bude snažiť kozmetickými zmenami tu zmeniť tento bod alebo tento návrh zákona, avšak v skutočnosti pôjde naozaj iba o nejakú kozmetiku. Ak chce naozaj Peter Pellegrini zabodovať, donúti koalíciu, aby tento návrh stiahla, aby išla klasickým legislatívnym konaním alebo aby naozaj tento návrh zákona stiahli, aby sa vôbec nerokovalo o tom. Ak Daniel Lipšic špeciálny prokurátor ponúkol svoju funkciu, tak koalícii by naozaj malo ísť o to, aby sa zachovala, aby sa zachoval tento úrad, aby na Slovensku platil právny štát, aby nerobili zo Slovenska raj pre kriminálnikov.
6. schôdza NR SR - 15.deň - B. popoludní
Dátum: 2024-01-11
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

232. Ďakujem za slovo. Marek, hovoril si o primeranosti trestu. Tak ja chcem, aby mi niekto v tejto sále z koaličných poslancov povedal, aký je primeraný trest pre ženu, ktorá zobrala čipsy, všimla si to doma, poslala svojho manžela do toho obchodu, odkiaľ ich zobrala, aby ich zaplatil, ale už bola informovaná polícia o tom, že táto žena tie čipsy ukradla. Táto žena bola v base štyri dni. Ale čo potom, ak nejaký gauner, kriminálnik okradne niekoho do sumy 35-tisíc euro a nedostane zhola nič. Áno, tento zákon si niekto objednal, tento zákon niekto pripravil a tento zákon niekto obhajuje. Ale čo je najdôležitejšie, za tento zákon niekto zahlasuje a za tento zákon zahlasuje Peter Pellegrini a jeho poslanci. Najväčšiu zodpovednosť, že takýto návrh zákona prejde, má Peter Pellegrini so svojimi poslancami. A je iba dobré, že iba 200 metrov odtiaľ, kde sa nachádza, lebo tam, kde sa nachádzal dnes Peter Pellegrini, boli obrovské protesty, kde mu ľudia vyjadrili svoj názor. Peter Pellegrini aj so svojimi poslancami budú najviac zodpovední, že takýto návrh zákona prejde. A keď Peter Pellegrini hovorí o tom, že treba mať novú politickú kultúru, tak hlavne politická kultúra je o postojoch, o postojoch pri takýchto dôležitých návrhoch zákona, podľa ktorých sa budú správať nie ľudia v tejto sále, ale ľudia mimo tejto budovy, kde tento zákon umožní kriminálnikom kradnúť a vytvorí zo Slovenska jednoducho obrovský kriminál. Peter Pellegrini je najviac zodpovedný za tento zákon. (Potlesk.)
6. schôdza NR SR - 15.deň - B. popoludní
Dátum: 2024-01-11
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

190a. Ďakujem pekne za slovo, pán predsedajúci. Ďakujem ti, Vlaďka, že si spomínala aj ľudskoprávny výbor z predchádzajúceho volebného obdobia, ja poviem jednu takú historku, kedy, tak ako si spomínala ty, že Robert Fico bol členom tohto výboru, tak rovnako ním bol aj Ľuboš Blaha. V čase, kedy, bohužiaľ, umrel generál Lučanský, Robert Fico dával také vyjadrenia, videá robil o tom, že sa ozve človeku, ktorý vedie výbor pre ľudské práva a národnostné menšiny a cez tento výbor sa pokúsi vyvolať poslanecký prieskum. Ja som si nepozrel to video, až potom som si pozrel, keď ma začali kontaktovať médiá, keďže som bol človek, ktorý viedol tento výbor, a pýtali sa ma na to, že či sa mi už ozval Robert Fico a či som ochotný vyvolať takýto poslanecký prieskum. Ja som im tvrdil, že áno, lenže, bohužiaľ, Robert Fico sa mi nikdy neozval. Možno aj preto, že moje číslo nemá, aj preto, že on telefón nevlastní podľa jeho slov, ale aj preto, lebo na tento výbor nikdy neprišiel. Bol tam naozaj možno raz spoločne aj s Ľubošom Blahom. Zároveň títo dvaja ľudia mali plné ústa ľudských práv v predchádzajúcom volebnom období aj teraz. Lenže ten rozdiel medzi nami, opozičnými poslancami, a nimi, koaličnými poslancami, my hovoríme všeobecne o ľudských právach, kým oni hovoria o našich ľuďoch ľudských právach, že sa porušujú. A rovnako to takto používal toto synonymum ľudských práv aj jeden taký celoročne opálený človek rovnako ako ja, lenže on je umelo opálený človek, Miroslav Suja, vojak Černákových, alebo teda cvičiteľ, vojak, Černákových vojakov, ktorý sa oháňali naozaj ľudskými právami celé volebné obdobie. Týmto návrhom zákona idú porušiť ľudské práva všetkých ostatných ľudí, ale idú krá... idú kryť ľudské prá... (Prerušenie vystúpenia časomerom. Potlesk.)
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

18. No, verejný záujem je to, čo by mali každý jeden tu z poslancov hájiť, každý jeden poslanec prisahal tu, že bude chrániť záujmy Slovenska, to znamená, že záujmy občanov. A toto uznesenie, síce je to len uznesenie, ale prostredníctvom teba, ty si ukázal aké zločiny sa tam idú robiť, aké podvody, ako táto vláda naozaj neakceptuje základné životné podmienky, aby títo ľudia tam mohli žiť, a nielen to, tá ideológia, ktorú si povedal, veď to je, to je strašné, to je strašné, takže ja naozaj a ja budem ťa podporovať v tomto, pretože ja som hlboko presvedčený, že v Šuranoch by to nemalo byť a Šurany a okolie to nechcú. Ľudia to nechcú, vláda to neakceptuje. Podobný príklad je aj Málinec a Čechánky, kde im tam idú natrepať veci, ktoré ľudia nechcú, ale to, to je naša vláda. Naša vláda sa nepozerá na to, čo chce občan tejto republiky, čo chcú ľudia, že im idú zase brať pozemky, a keď im tie pozemky aj zoberú, tak im za tie pozemky zaplatia neadekvátnu cenu! Toto je, veď my sme sa dostali, naspäť vrátili do komunizmu, toto uznesenie, ktoré si ty dnes prečítal, a v tom uznesení ako si zdôvodnil a ako fakticky si to zdôvodnil, to ja budem hovoriť stále, urobíme si o tom, ja ťa poprosím, aby sme si o tom urobili ešte špeciálny živý vstup, ale toto je niečo, čo si naozaj Šurany a okolie pozrite. A budem to opakovať ,Šurany a okolie, pozrite si vystúpenie Rasťa Krátkeho. Je to veľmi dôležité, ja tam mám veľmi veľa priateľov v Šuranoch a okolí, žiaľbohu, volili Petra Pellegriniho, žiaľbohu, volili Robert Fica, takže prosím vás, milí moji priatelia zo Šurian a okolia, ktorí ste volili Roberta Fica a Petra Pellegriniho, pozrite si vystúpenie Rasťa Krátkeho. Ďakujem.
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

12. Chcem sa ospravedlniť kolegom, ktorí si ťukali po hodinkách a ktorí sa smiali z vystúpenia Rasťa, ale vzadu som počul také, že naozaj veľmi, veľmi dobrú pripomienku, že ľudia, ktorí tu vystúpia odborne, sa im tu smejú ľudia, tak to je také zvláštne. Ja len chcem naozaj vystúpiť a povedať, že toto, čo urobil Rasťo, tak ako vystúpil, a jeho vystúpenie bolo čiste odborné, čiste odborné. Zdôvodnil tam veci, prečo by tam nemala byť tá baterkáreň, zdôvodnil to odborne, ale aj ideologicky. A ja chcem vám všetkým, Šurany a okolie, kde má stáť táto baterkáreň, povedať, vypočujte si pozorne Rasťove vystúpenie, pozorne, pretože on rozprával za vás a pre vás. Rozprával o tom, čo táto vláda robí a ide tam u vás urobiť. Zdôvodnil vám to po všetkých stránkach, vy tam budete mať naozaj veci, ktoré so životným prostredím nemajú nič spoločné, nič spoločné, a orgány, ktoré majú zabezpečovať, aby to všetko bolo kóšer, tak tie orgány ako tie tri opice – nič nepočujem, nič nevidím, nič nehovorím – a toto tu teraz na Slovensku máme. Ešte raz, Rasťo Krátky dnes vystúpil a ja som ho pozorne hodinu a pol počúval a ani jedno jediná, ani jedna jediná veta, ktorú hovoril, nebola len tak povedaná. Všetko, čo hovoril, dávalo zmysel. Mňa to nabudilo, pretože ja počúvam aj z... od pána ministra športu, ktorý mal voda, slnko, vzduch, či čo to tam mal za tie jeho ideologické průpovídky, počúvam o baterkárni, ako tam to nemalo byť a ako to nemalo , zrazu je minister športu a už tichučko šúcha nohami, lebo si myslí, že bude skákať do diaľky. Zrazu minister Takáč, ktorý pred voľbami rozprával, že ako budeme my zastávať my záujmy ľudí, ako my budeme bojovať za to, aby ľudia neprichádzali o svoje pozemky. Počuli ste Rasťa? Ešte raz, občania Slovenska, počuli ste, čo rozprával Rasťo? Tie pozemky sa nejdú predávať ani za takú cenu, ako je trhová. Ani to vám vláda nevie zabezpečiť, čiže Rasťo, naozaj veľmi pekne ti ďakujem. Nebudem hovoriť ďalej, ale ešte raz, vypočujte si, Šurany a okolie, vystúpenie Rasťa Krátkeho. Ďakujem veľmi pekne.
33. schôdza NR SR - 13.deň - B. popoludní
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

4. Ďakujem veľmi pekne. Nepamätám si, že by pri uznesení niekto tak dôkladne, tak dlho a tak zodpovedne a tak odborne vysvetlil tieto veci. Pán Ledecký sa smeje aj pán Mikloško, ale ako ja viem, že je to také zaujímavé, ale je to veľmi dôležité, lebo poznám ten problém baterkárne, a naozaj ho absolútne vláda obchádza a ja ešte vystúpim v rozprave, dúfam, že si nebudú niektorí ťukať po rukách. Pán Mikloško, je to moje právo, dovidenia. (Povedané so smiechom.) Takže chcem ešte aj ja krátko vystúpiť, lebo nebudem mať, ale chcem povedať, že naozaj Rasťo vystúpil veľmi zodpovedne. To, čo urobil a koľko času venoval tejto téme a koľko faktov tu predniesol, ja som si ho veľmi dobre pozorne vypočul. Je to tragédia, že táto vláda namiesto toho, aby chránila záujmy občanov, robí všetko pre to, aby sem čínsky investor nielen priniesol toxické veci, ale aj svoju ideológiu, čo je strašné. (Reakcia z pléna.) Áno, Dušan, je to tak.
33. schôdza NR SR - 13.deň - A. dopoludnia
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

72. Marián, absolútne s tebou nesúhlasím. Absolútne nefunguje regulácia. Ale absolútne. Ja som predchádzajúce faktické hovoril príklad toho, toho človeka, ktorý prišiel, požičal si peniaze, sociálne odkázaný. Marián, vieš, kde som ho našiel? V herni. A vieš, čo tam malo byť? Mal byť, malo tam byť jeho meno a bolo tam jeho meno. To vôbec nefunguje, vôbec. Ľudia, ktorí sú sociálne odkázaní, ktorí poberajú dávky, nemajú žiaden problém sa dostať, nemajú. A štát by mal byť ten, ktorý by tieto veci mal naozaj riešiť radikálne. Radikálne. Jasne že ľudia kedysi a stále stávkovali, ale štát musí byť ten, ktorý bude tieto opatrenia riešiť! Nie je to, že človek, ktorý naozaj má sociálne odkázanú rodinu, pre... svojej rodine všetko prehajdáka. Marián, počúvaš ma? Nepočúvaš ma, že? Škoda. Nevadí. No veď vy v SaS-ke, jednoducho toto, naozaj toto je vaša téma. Ekonomika, dávať peniaze a poďme po peniazoch. Ale ten morálny aspekt toho celého! A ja som sa naozaj stretol s prípadmi, ktoré, ktorí, tí ľudia trpia. A trpia na tomto. Vieš, ty rozprávaš, že stále ľudia stávkovali a budú stávkovať. No áno. Vieš, ako príklady zo Spojených štátov, kde majú ľudia peniaze, bohatí ľudia stávkujú. Ale u nás na Slovensku, kde by štát mal pomáhať sociálne slabým a tým, ktorí sú ohrození. A nie sú ohrození, Marián, tí, ktorí stávkujú, ale ohrozené sú ich rodiny. Ako zabezpečiť, aby neboli tieto rodiny ohrozené? Ja hovorím, že podporím tento zákon, a lebo ako pomalými krokmi treba ísť. Ale žiadnu reklamu by som nedal, Marián. Ja by som zrušil veľmi veľa stávkových spoločností, ktoré naozaj parazitujú na, na ľuďoch, ktorí sú závislí. Na gembleroch. A my to neriešime. My neriešime ich závislosti. Práve naopak, dáme reklamu – pozrite tu je herňa, poďte si zahrať a minúť peniaze vašej rodiny.
33. schôdza NR SR - 13.deň - A. dopoludnia
Dátum: 2025-04-14
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

60. Ja podporím váš návrh, aj keď sa domnievam, ospravedlňujem sa, že nič nerieši. Ale podporím ho, lebo desiatky tisíc rodín sú ničené hazardom, a tento štát zarába na hazarde. Nemá záujem štát zrušiť hazard. Ja sa teším na vystúpenie kolegu Viskupiča, lebo ja sa napríklad, reagujem teraz na pána vystupovateľa, ja som hlboko presvedčený, že hazard by na Slovensku nemal vôbec byť. Štátna firma Tipos je niečo neskutočné, keď športovci, športovci dávajú alebo robia reklamu na štátnu firmu Tipos a každé jedno tipovanie, každé jedno tipovanie je hrozba pre rodiny. Ja to viem z vlastnej skúsenosti, pretože máme neziskovú organizáciu a desiatky, desiatky prípadov sme mali a máme. Konkrétne? Prišiel pán a požičiaval si, lebo mal postihnuté dieťa, dieťa, mentálne postihnuté a požičiaval si peniaze od našej neziskovky. Prosím, požičajte mi, som veľmi v zlej sociálnej situácii. Tak sme požičali, požičali, požičali a zrazu zistíte, že ten chlap tie peniaze nosí do herne v Lučenci? Aký ekonomický prínos je pre štát, keď sa ničia rodiny, keď sa ničia deti? Ja a môj názor je, okamžite zakázať, zakázať akékoľvek herne. Zakázať akékoľvek tipovanie, ktoré oberá rodinu o peniaze, deti trpia. Ja sa teším naozaj na vystúpenie mojich kolegov. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

154. Ďakujem. Hovorili ste o arogancii. No videli ste, ako sa správal minister Šutaj Eštok pri zákone, pri ktorom odškodňovali tých, ktorí boli nezodpovední. Vidíte aroganciu pri naozaj rozhodovaní našich ctených predsedov. Sami ste to zažili tuná, keď jeden tyká a sa sťažujeme, tak pán predseda Raši povie, že netykajte. Potom pán Gašpar rozpráva, že tykanie nie je dobré. Ako, chlapci sa musia dohodnúť, keď jeden rozpráva o jednom a druhý o druhom. Ale najhoršia arogancia je v tom, že im je jedno, že čo tí mladí podnikatelia, lebo mladí podnikatelia na to doplatia najviac. A ja vám poviem jeden príklad. Dnes som bol tuná neďaleko v jednej kaviarni a taký mladý chalan mi povedal, že berie rodinu, ide do Viedne podnikať, pretože toto nie je normálne. Ako naozaj, aby dával svoje peniaze Ficovi do kešene a Fico si za to dával rentu a zvyšoval si plat, že to nebude robiť. A toto sa tu deje. Žiaľbohu, zase odchádzajú mladí ľudia preč. Až 40 % mladých ľudí, 60, pardon, percent mladých ľudí je rozhodnutých, že ide preč zo Slovenska. To je niečo, čo nemá v dejinách Slovenska obdobu. A im je jedno, že zavedú transakčnú daň. Im je jedno, že ľudia trpia. Oni sa len tvária a budú rozprávať, že my sme sociálni demokrati, my budeme pomáhať. Realita je však taká, že každý jeden zákon, čo sem priniesli, každý jeden zákon, škodí Slovensku.
33. schôdza NR SR - 10.deň - B. popoludní
Dátum: 2025-04-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

14. Ďakujem, Andro. Budem sa držať témy a keďže pani poslankyňa Luščíková hovorila o transakčnej dani, budem na ňu reagovať, pán Danko, Andrej, nehnevaj sa, včera Raši povedal, že si môžme tykať, že to nie je problém. Tak, Andrej, ja verím, že ty, ktorý chceš zrušiť tú daň, tak ty tresneš o tretej do stola a povieš doparoma, Fico, nebudeme zdierať tých Slovákov! Nebudeme zdierať malých podnikateľov, ako je Pročko! Priatelia, my malí podnikatelia, ktorí podnikáme od roku 1995, dvadsať rokov mám rodinnú firmu, ktorú tento, táto transakčná daň položí na kolená. My malí podnikatelia denne platíme jeden plat Ficovi do vrecka. A je to len preto, je to len preto, lebo Fico potrebuje nabrať niekde peniaze pre zbrojenie, potrebuje, aby Kaliňák mal na 700 nákladných áut, potrebuje, aby teraz napríklad Šutaj Eštok, neviem, či viete, znova dal firme, ktorá nemala žiadne tržby minulý rok, dal zarobiť. Takže na toto potrebujú oni peniaze. Na nič iné. A presne transakčná daň zlikviduje takých, ako sme my, ako je naša malá firma, ale Ficovi je to jedno. Viete, prečo mu je to jedno? Pretože medzi jeho voličmi je veľmi málo podnikateľov. Fico sa spolieha na tých, ktorým ide dať teraz odškodnenie za to, že neposlúchali a nedodržiavali opatrenia. Takže Fico potrebuje nabrať na ľuďoch, ktorí ho nevolia. A jemu je jedno, jemu, jemu na tom nezáleží. Ja som naozaj zvedavý, ako velikán slovenského národa Andrej Danko na túto transakčnú daň zareaguje, a či si bude stáť za svojimi slovami.
33. schôdza NR SR - 10.deň - A. dopoludnia
Dátum: 2025-04-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

36. Ďakujem. Táto téma, Rasťo, povedal si, je naozaj veľmi, veľmi citlivá. Fico je sofistikovaný zločinec, pretože on dobre vie, ako získať a ako kamuflovať. V predchádzajúcom zákone chce získať radikálnych voličov, ktorí mu pomáhali pri chaose, ide odškodniť voličov, ktorí tu robili naozaj absolútny chaos a nedodržiavali zákony, potrebuje ich získať, potrebuje hlavne získať voličov Kotlebu, Uhríka, ktorí to robili. Teraz chce získať konzervatívnych voličov, pretože mu voliči odchádzajú, potrebuje získať naozaj konzervatívnych voličov, tak teraz pripravil zákon a on, birmovný komunista, socialista, ktorý naozaj v SZM robil krásne roznášanie šunky pre súdruha generálneho tajomníka strany, tak teraz tento birmovaný komunista je zrazu kresťanom a on chodí do kostola, modlí sa, no keď vidím Pellegriniho a Fica ako sa modlia, tak ten Ježiš na kríži, videli ste, ako kýval rukami, choďte preč. To bolo strašné. Ale čo chcem povedať, je, že naozaj aj ja som toho názoru, že sú len dve pohlavia muž a žena. Ale keď si niekto o sebe myslí, že je hmla, no nech si to myslí. Keď si niekto myslí o sebe, že je nebinárny, nech si to myslí. Ja dávam tú slobodu tým ľuďom, nech si to naozaj myslia. Keď sa muž narodí v ženskom tele, no tak v poriadku, ja to absolútne akceptujem a akceptujem aj ten opak. Ale od roku 95´, odkedy robím v treťom sektore, som sa stretol naozaj s veľmi vážnymi problémami a teraz v súčasnosti máme jedného priateľa, ktorý sa preoperoval a hormonálne užíval liečbu ako žena a znova chce byť muž. Ja si myslím, že by deti sa nemali rozhodovať samé o tom, či sú muž, alebo žena.
33. schôdza NR SR - 10.deň - A. dopoludnia
Dátum: 2025-04-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

2. Tento zákon je naozaj volebná korupcia. Táto vládna koalícia ide odškodniť voličov, ktorí im pomáhali počas covidu robiť chaos, vytvárať paniku. Robert Fico zobral ľuďom daňové bonusy, deťom zobral prídavky, dôchodcom zobral príspevky od ich detí, no ale sebe a svojim ministrom zvýšil dvojnásobne platy. Dáva renty ľuďom, ktorí mu idú po ruke. Fico ide dať nezodpovedným ľuďom, ľuďom, ktorí naozaj rozširovali covid, ide dať peniaze, ide dať tri milióny. A viete, kto zaplatí tieto tri milióny? Zaplatia ich slušní ľudia. Slušní ľudia, ktorí dodržiavali tie pravidlá, ľudia, ktorí tieto pravidlá naozaj dodržiavali preto, lebo vedeli, že porušovaním týchto pravidiel budú zomierať ich príbuzní, ich blízki. Ja som hlboko presvedčený, že aj medzi voličmi HLAS-u a SMER-u, vlastne Hlasosmeru, sú ľudia, ktorí sú zodpovední, ktorí sú slušní a ktorí tieto pravidlá dodržiavali. Ale aj títo ľudia, voliči Hlasosmeru, sa zložia na nezodpovedných ľuďoch. Je paradox, že Fico vrieskal pred voľbami rúška dole , Fico počas covidu šíril chaos, a hovoril buďte nezodpovední . Teraz? Počas pandémie Robert Fico kričí buďte zodpovední! Toto je obrovský precedens. My ideme ľudí, ktorí nedodržujú zákon, odškodniť. Toto nemá obdobu vo svete.